b'\n_START_ARTICLE_\nMand\xc5\xbeurska aralija\n_START_SECTION_\nOpis\n_START_PARAGRAPH_\nMand\xc5\xbeurska aralija lahko v vi\xc5\xa1ino dose\xc5\xbee med 8 in 15 metrov in ima s trni pora\xc5\xa1\xc4\x8deno deblo, ki se razveji \xc5\xbee pri tleh. Listi so dolgi ve\xc4\x8d kot 1 meter in so sestavljeni iz ve\xc4\x8d majhnih jaj\xc4\x8dastih in na koncu za\xc5\xa1iljneih listi\xc4\x8dev z narezanim robom. Po spodnji strani so dlakavi. Cvetovi so beli in se zdru\xc5\xbeujejo v pakobule. Iz oplojenih cvetov se razvijejo ko\xc5\xa1\xc4\x8di\xc4\x8dasti plodovi, podobni majhnim \xc4\x8drnim jagodam._NEWLINE_Rastlina najbolje uspeva v ilovnati zemlji, razmno\xc5\xbeuje pa se s \xc5\xa1tevilnimi stranskimi poganjki, pa tudi s semeni. Zaradi zanimivega videza jo ponekod gojijo kot okrasno drevo. V rastlinjakih jo razmno\xc5\xbeujejo tudi s potaknjenci.'